As ek ñ keuse kon hê… – Bali Drome
Dit is vandag ñ stil Vrydag hier by die winkel. Te stil. In die agtergrond word ge-oefen vir die kinderopvoering wat tydens die skoolvakansie aangebied word.
Ietwat uit my diepte op die oomblik, so sonder rede. Toe besluit ek om die meubels bietjie rond te skuif, ñ nuwe prentjie te skep.
Dis gedoen, en als lyk goed. Kom sit op my stoel in die hoekie met ñ koppie tee, en sien die esel in sy nuwe spasie raak. Staan eers op om ñ skildery uit te soek wat bo-op pas; kom weer sit.
Nou dink ek so… As daar ñ keuse was, as ek kon kies om binne-in ñ nuwe werklikheid in te stap, en weer kon ‘uitklim’, waarheen sou ek wou gaan?
Die prentjie op hierdie esel lyk ewe skielik vir my baie aanloklik. “Imagine that!” As ek daagliks hier kon instap, ñ skildery op Google Images uitkies, op my ‘tower esel’ sit, en vir ñ paar uur mag wegraak. Die moontlikhede! Die verskillende tydsreise wat ek kan onderneem!
Nie die Middeleeue nie. Nee. Ek sal wel vir ñ rukkie by ñ Voortrekker gesin wou koffie drink. ñ Indiaan gesin wou gade slaan, sonder dat hulle van my weet. Die oorloë sal ek vermy, maar dalk op ñ skip op soek na nuwe wêrelddele. ñ Portugese skip.
Wat van die Titanic! Die eerste paar ure, nie te lank nie.
Soveel keuses. Sê nou maar. Ag. Sê nou maar…
Maar mens weet nooit. As ek lank genoeg kyk; as ek konsentreer, diep asem haal en die tree neem?
Author travel460Posted on Junie 23, 2017
9 thoughts on “As ek ñ keuse kon hê…”
Junie 23, 2017 om 5:23 nm
Mmmmmm sou jy nie vir ons wat ver bly bietjie mooi goed van die inkope wys nie? Ek is nogal nuuskierig.
Junie 23, 2017 om 7:26 nm
Ok, ek sal.xxx
Junie 24, 2017 om 5:29 nm
Junie 23, 2017 om 8:24 nm
Dit sou lekker gewees het. Ek dink ek sou ook die Titanic vermy het. Maar sê nou ons het nie die geskiedenis geken nie?
Junie 23, 2017 om 8:31 nm
Soms lekker om van die werklikheid te ontvlug, Danie. Huidiglik het ek dit nodig. Daar is soveel sleg en hartseer wat in die lewe gebeur, waaraan ek niks kan doen nie. So, om ń toor esel te kan hê en net in ń ander plek te verdwyn, vir ń wyle…selfs op die Titanic.
Junie 24, 2017 om 6:27 vm
Ek wonder altyd hoe dorpe en plekke gelyk het voor die moderne ontwikkeling. Ek sou graag bv wou sien hoe doe Kaap gelyk het toe Jan van Riebeeck hier geland het.
Junie 24, 2017 om 7:28 vm
In ‘n veilige woud, waar struike wild blom en ek net die stilte kan hoor.
Junie 24, 2017 om 12:07 nm
Dit klink lekker…so ‘n Alice in Wonderland experience! Maar wanneer jy skryf oor jou Bali trips…dan voel ek so, wens ek kan in jou tas inglip en saam-travel…! Jy skryf mooi!
Junie 26, 2017 om 1:34 nm
Jy praat nou iets wat my skoondogter my vertel het iemand gesê het gaan in die hemel gebeur. Ek sluk swaar daaraan…. maar terwyl ons hier op die aarde is sal ek glad nie omgee vir so ‘n toweresel nie. Ek doen legkaarte oor die 19de eeu en wens partykeer so ek kon net daar wees en alles aanskou.
Vorige Previous post: Vertel my. Ek wil weet.
Volgende Next post: Shared from WordPress